**Výzva na predkladanie žiadostí o poskytnutie dotácií z rozpočtu mesta Šaľa pre oblasť športu pre rok 2024**

V súlade so Všeobecne záväzným nariadením mesta Šaľa č. 2/2020 o podmienkach poskytovania dotácií (ďalej len VZN o podmienkach poskytovania dotácií) mesto Šaľa vyhlasuje:

**Výzvu** **na predkladanie žiadostí o poskytnutie dotácií z rozpočtu mesta Šaľa pre oblasť športu pre rok 2024.**

Oprávnení žiadatelia:

O dotáciu môžu požiadať právnické osoby a fyzické osoby ‒ podnikatelia, ktoré majú sídlo alebo trvalý pobyt na území mesta Šaľa alebo ktoré pôsobia, vykonávajú činnosť na území mesta Šaľa alebo poskytujú služby obyvateľom mesta Šaľa. Dotácia môže byť poskytnutá iba tým žiadateľom,  ktorí nemajú právoplatne uložený trest zákazu prijímať dotácie alebo subvencie alebo nemajú právoplatne uložený trest zákazu prijímať pomoc a podporu poskytovanú z fondov Európskej únie.

Cieľ:

Zvýšiť záujem verejnosti o športovanie a tým podporiť zdravý životný štýl obyvateľov mesta Šaľa, podpora športovo-talentovanej mládeže, podpora športu na školách, rozvoj športu   
pre všetkých a podpora projektov, ktoré sa podieľajú na prezentácii mesta v národnom i medzinárodnom meradle.

Oprávnené aktivity:

1. Podpora  vytvárania  podmienok na rozvoj športovo-rekreačných aktivít občanov   
   s dôrazom na sociálno-zdravotný aspekt, formovanie zdravého životného štýlu    
   a rozšírenie ponuky voľno-časových aktivít.
2. Podpora športových podujatí poskytujúcich verejnosti  možnosti kvalitného športového vyžitia prostredníctvom rôznorodej ponuky športových podujatí miestneho, regionálneho   
   i medzinárodného významu adresovaných rôznym cieľovým skupinám,  propagácia mesta v rámci SR i v zahraničí.
3. Podpora skvalitňovania  športovej prípravy na školách ‒ formovanie zdravého životného štýlu u najmladšej generácie, rozvoj pohybových zručností detí a mládeže.
4. Podpora vytvárania a skvalitňovania podmienok pre budovanie mládežníckej základne    
   v jednotlivých športových odvetviach.
5. Podpora výkonnostného a vrcholového  športu ‒ rozvoj športových odvetví v záujme zviditeľnenia mesta v rámci SR i v zahraničí, vzbudenie záujmu verejnosti o športové dianie.
6. Podpora materiálno-technických podmienok pre  rozvoj športu ‒ zlepšenie podmienok   
   pre športové aktivity a regeneráciu  občanov i návštevníkov Šale, skvalitňovanie  
   a vytváranie podmienok pre tréningovú a súťažnú činnosť.

Dotácie nemožno poskytovať na:

1. nákup alkoholu a tabakových výrobkov,
2. odmeňovanie pre organizátorov projektu/aktivity,
3. splácanie úverov, pôžičiek a úrokov z poskytnutých úverov a pôžičiek,
4. nákup darov, suvenírov,
5. úhradu miezd, platov, ich náhrad, odmien a ostatných osobných vyrovnaní funkcionárov,
6. úhradu záväzkov z predchádzajúcich rokov,
7. refundáciu výdavkov uhradených v predchádzajúcich rokoch,
8. činnosť politickým stranám, politickým hnutiam a ich koalíciám.

Forma a výška pomoci:

Pomoc je poskytovaná ako dotácia (nenávratný finančný príspevok). Finančné prostriedky sa poskytujú na základe schválených žiadostí primátorom mesta do výšky 200,00 Eur vrátane a MsZ nad 200,00 Eur. Dotácia sa poskytuje podľa písomnej zmluvy uzatvorenej medzi mestom Šaľa a konečným prijímateľom, kde budú dohodnuté aj podmienky dokladovania a vyúčtovania projektu v súlade s VZN o podmienkach poskytovania dotácií (príloha č. 2 a príloha č. 3). K poskytnutiu dotácie dôjde až po nadobudnutí účinnosti tejto zmluvy.

**Celková výška dotácií pre oblasť športu pre rok 2024 je 3 000,00 Eur.**

Termín na predkladanie žiadostí:

Žiadosti o poskytnutie dotácie z rozpočtu mesta Šaľa je potrebné doručiť do podateľne MsÚ Šaľa v termíne **do 28. 03 2024**. V prípade nevyčerpania všetkých finančných prostriedkov bude zverejnená ďalšia výzva na predkladanie žiadostí o poskytnutie dotácií z rozpočtu mesta Šaľa pre oblasť športu na rok 2024.

Doručovacia adresa: Kontakt:

Mesto Šaľa Ing. Martina Čižmáriková

Nám. Sv. Trojice 7 cizmarikova@sala.sk

927 15 Šaľa 031/770 59 81 klapka 319

mobil: 0918 248 298

Vyhodnotenie projektov:

1. Formálne hodnotenie ‒ posúdenie formálneho súladu v zmysle prílohy č. 1 VZN o podmienkach poskytovania dotácií.
2. Vecné hodnotenie, kde sa hodnotí najmä:
3. splnenie cieľa projektu,
4. kvalita projektu,
5. finančná náročnosť projektu,
6. participácia žiadateľa na projekte,
7. prínos projektu pre cieľové skupiny.

Vecné hodnotenie projektov vykoná Komisia mládeže a športu pri MsZ v Šali, ktorá odporučí projekty a  výšku jednotlivých dotácií. Dotácia sa schvaľuje v zmysle platného VZN o podmienkach poskytovania dotácií.

Informovanie o výsledku schvaľovania žiadostí:

Výsledky schvaľovania žiadostí budú zverejnené na webovom sídle mesta Šaľa a kontaktovaní budú len úspešní žiadatelia.

Pokyny k vypracovaniu a predloženiu žiadosti o poskytnutie dotácie:

Žiadosť o poskytnutie dotácie z rozpočtu mesta musí byť spracovaná podľa prílohy č. 1 VZN o podmienkach poskytovania dotácií.

**Príloha č. 1**

**Žiadosť o poskytnutie dotácie**

1. Identifikačné údaje žiadateľa dotácie: názov/meno, priezvisko žiadateľa, sídlo/adresa žiadateľa dotácie, právna forma (v súlade s údajmi v príslušnom registri)
2. IČO/DIČ
3. Bankové spojenie a číslo účtu v banke
4. Kontakt: telefónne číslo, fax, e-mail
5. Štatutárny/i zástupca/ovia (meno, priezvisko, adresa, telefónne číslo, e-mail)
6. Kontaktná osoba zodpovedná za realizáciu projektu/aktivity (meno, priezvisko, telefónne číslo, e-mail)
7. Stručný popis projektu/aktivity (ciele, prínos, cieľová skupina, predpokladaný počet účastníkov ...)
8. Termín realizácie projektu/aktivity
9. Miesto realizácie projektu/aktivity
10. Dosah projektu/aktivity (miestny, regionálny, celoslovenský, medzinárodný)
11. Forma propagácie mesta ako podporovateľa projektu/aktivity
12. Predpokladané celkové náklady na projekt/aktivitu
13. Účel a výška požadovanej dotácie od mesta
14. Fotokópiu výpisu z príslušného registra podľa právnej formy žiadateľa, doklad, ktorým sa preukazuje oprávnenie konať v mene organizácie, ak to nevyplýva priamo z dokladu   
    o právnej subjektivite
15. Právoplatné stavebné povolenie alebo písomné oznámenie stavebného úradu k ohláseniu drobnej stavby, ak je predmetom žiadosti dotácia na výstavbu, zmenu stavby alebo stavebné úpravy
16. Doklad preukazujúci vlastnícke právo k pozemku a stavbe, ak je predmetom žiadosti dotácia na výstavbu, zmenu stavby alebo stavebné úpravy
17. Doklad preukazujúci nájomný vzťah k pozemku alebo stavbe s dohodnutou dobou nájmu nie kratšou ako päť rokov od podania žiadosti, ktorý oprávňuje žiadateľa vykonať zmenu stavby alebo stavebné úpravy, ak predmetom žiadosti je dotácia na zmenu stavby alebo stavebné úpravy
18. Súhlas so zverejnením údajov v rozsahu: názov/meno, priezvisko žiadateľa, sídlo/adresa žiadateľa, IČO, účel dotácie, celkový rozpočet, požadovaná a schválená suma poskytnutej dotácie
19. Čestné vyhlásenie žiadateľa/štatutárneho/nych zástupcu/cov, že údaje uvedené v žiadosti sú pravdivé, presné a úplné, že voči žiadateľovi nie je vedené konkurzné konanie, nie je v konkurze, v reštrukturalizácii, nebol proti nemu zamietnutý návrh na vyhlásenie konkurzu pre nedostatok majetku, nie je v likvidácii, nie je voči nemu vedené exekučné konanie, ktorý ku dňu podania žiadosti nebol v omeškaní s vyúčtovaním dotácie poskytnutej z rozpočtu mesta v predchádzajúcom kalendárnom roku alebo ktorý nemá voči mestu neuhradené záväzky

**Príloha č. 2**

**Vyúčtovanie dotácie/podklady potrebné k výplate dotácie v prípade refundácie**

1. Identifikačné údaje príjemcu dotácie: názov/meno, priezvisko; sídlo/adresa príjemcu dotácie, právna forma (v súlade s údajmi v príslušnom registri)
2. IČO/DIČ
3. Bankové spojenie a číslo účtu v banke
4. Meno, priezvisko, štatutárneho/nych zástupcu/ov príjemcu dotácie
5. Celkové náklady projektu/aktivity
6. Celková výška schváleného príspevku (dotácie) ..................................(EUR)

Výška skutočne čerpaných (uplatnených) finančných prostriedkov.....(EUR)

Výška nevyčerpanej (neuplatnenej) dotácie..........................................(EUR)

1. Účel použitia dotácie (v súlade so zmluvou o poskytnutí dotácie) a stručná správa z realizovaného projektu/aktivity s uvedením formy propagácie mesta
2. Prílohy k vyúčtovaniu dotácie: čitateľné kópie všetkých účtovaných dokladov (faktúra, výpis z bankového účtu, doklad o úhrade výdavku v hotovosti, výdavkový pokladničný doklad príjemcu dotácie) – uviesť do tabuľky v prílohe č. 3, originály účtovných dokladov k nahliadnutiu
3. Súhlas so zverejnením údajov v rozsahu: názov/meno, priezvisko príjemcu dotácie; sídlo/adresa príjemcu, IČO, účel dotácie, celkový rozpočet, suma poskytnutej dotácie po vyúčtovaní
4. Čestné vyhlásenie príjemcu/štatutárneho zástupcu príjemcu dotácie, že údaje uvedené vo vyúčtovaní sú pravdivé, presné a úplné
5. Dátum vyúčtovania dotácie, pečiatka a podpis

**Príloha č. 3**

**Finančné vyúčtovanie poskytnutej (schválenej) dotácie na rok 2024**

Názov, adresa a IČO/DIČ prijímateľa dotácie:

Výška schválenej dotácie:

Dátum poskytnutia dotácie, v prípade, že dotácia bola poskytnutá formou predfinancovania:

Výška poskytnutej/uplatnenej dotácie:

Výška nepoužitej, riadne nezdokladovanej alebo nevyčerpanej dotácie:

Rozdiel medzi poskytnutou dotáciou a sumou dotácie, ktorá nebola použitá v súlade s účelom, na ktorý bola poskytnutá, alebo nebola riadne zdokladovaná alebo vyčerpaná:

Suma vrátenej dotácie: Dátum vrátenia dotácie:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nákladová položka** | **Účtovný doklad** | | | **Úhrada** | | | | **Doklad č.** |
| **Číslo** | **Druh** | **Zo dňa** | **Spôsob úhrady** | | **Úhrada dňa** | **Suma v EUR** |
| **Prevodom** | **V hotovosti** |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| Spolu | - | - | - | - | - | - |  | - |

Ku každej nákladovej položke je potrebné doložiť účtovný doklad.

Vyhotovil (meno, priezvisko, podpis):

Schválil (meno a priezvisko štatutárneho orgánu, podpis štatutárneho orgánu):

Miesto a dátum vyhotovenia: